Κομψάτος

Ο Κομψάτος (ταυτίζεται με τον Κοσσινίτη ποταμό)είναι ποταμός της Θράκης στη Βόρεια Ελλάδα. Έχει συνολικό μήκος 68 χιλιόμετρα Επίτομο γεωγραφικό λεξικό της Ελλάδος-Σταματελάτου ISBN 9603201332 και πηγάζει από την οροσειρά της Ροδόπης (περιοχή Διάσπαρτου) και καταλήγει στη λίμνη Βιστωνίδα. Η περιοχή του ποταμού είναι σημαντικός βιότοπος για ορνιθοπανίδα για 130 περίπου είδη πουλιών τα οποία έχουν παρατηρηθεί, ορισμένα από τα οποία είναι απειλούμενα με εξαφάνιση.Ιστοσελίδα in.gr: Αγροτουρισμός "Ποταμός Κομψάτος". Η λεκάνη απορροής του Κομψάτου είναι 567 τ.χ.Ολοκληρωμένη ∆ιαχείριση Υδατικών Πόρων, Εκτίμηση της Εισροής Φερτών Υλών στη Λίμνη Βιστωνίδα, Αν. Καθηγητής ΔΠΘ Β. Χρύσανθος, Λέκτορας ΔΠΘ Π. ∆ελημάνης, Αν. καθηγητής ΔΠΘ Γ. Ξειδάκης

Επίσκεψη στην κοιλάδα του ποταμού Κομψάτου μπορεί να κάνει κάποιος ακολουθώντας την πεζοπορική κυκλική διαδρομή Κοττάνη - Κούνδουρος - Τσαλαπετεινός - Καλότυχο - Λυκότοπος - Κοττάνη διάρκειας 10 ωρών (απόσταση 25 χιλιομέτρων).

Γέφυρα Πολύανθου

Στην έξοδο του ποταμού από την οροσειρά της Ροδόπης στη Θρακική πεδιάδα βρίσκεται το Βυζαντινό πέτρινο τοξωτό γεφύρι, χτισμένο τον 15ο αιώνα με πλακαρές πέτρες από Ηπειρώτες μάστορες. Το κυρίως τόξο έχει άνοιγμα 21,80 μέτρα και ύψος 12 μέτρα ενώ το ανατολικό τόξο έχει άνοιγμα 17 μέτρα. Είναι γέφυρα Βυζαντινής αρχιτεκτονικής και χρονολογείται τον 15ο αιώνα.  

Το γεφύρι μπορεί να το επισκεφτεί κανείς εύκολα ακολουθώντας τις οδικές σημάνσεις που υπάρχουν δίπλα στο χωριό Πολύανθος, και με πεζοπορία 400-600 μέτρων. Στην ευρύτερη περιοχή του ποταμού υπάρχουν προχριστιανικές και χριστιανικές αρχαιότητες, όπως το βυζαντινό κάστρο του Πολύανθου και η παλαιοχριστιανική βασιλική ανατολικά του τοξωτού γεφυριού.

 Παραπομπές 

Κατηγορία:Ποταμοί της Θράκης
Κατηγορία:Γεωγραφία της Ροδόπης
Κατηγορία:Γεωγραφία της Ξάνθης